Document ID: 32006D0241

ΑΠΌΦΑΣΗ ΤΗΣ ΕΠΙΤΡΟΠΉΣ
της 24ης Μαρτίου 2006
για λήψη προστατευτικών μέτρων που αφορούν ορισμένα προϊόντα ζωικής προέλευσης εκτός των αλιευτικών προϊόντων καταγωγής Μαδαγασκάρης
[κοινοποιηθείσα υπό τον αριθμό Ε(2006) 888]
(Κείμενο που παρουσιάζει ενδιαφέρον για τον ΕΟΧ)
(2006/241/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες (1), και ιδίως το άρθρο 22,
Εκτιμώντας τα ακόλουθα:
(1)
Η απόφαση 97/517/ΕΚ της Επιτροπής, της 1ης Αυγούστου 1997, για τη λήψη προστατευτικών μέτρων που αφορούν ορισμένα προϊόντα ζωικής προέλευσης, εκτός των αλιευτικών προϊόντων καταγωγής Μαδαγασκάρης (2), έχει τροποποιηθεί (3) κατά τρόπο ουσιαστικό. Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω απόφασης.
(2)
Από τους κοινοτικούς ελέγχους που πραγματοποιήθηκαν στη Μαδαγασκάρη διαπιστώθηκε ότι υπάρχουν σοβαρές ελλείψεις όσον αφορά την υποδομή και την υγιεινή των αλιευτικών εγκαταστάσεων κρεατοπαραγωγής και ότι δεν υπάρχουν αρκετές εγγυήσεις για την αποτελεσματικότητα των ελέγχων που πραγματοποιούνται από τις αρμόδιες αρχές. Η διαχείριση της υγείας των ζώων στη χώρα αυτή παρουσιάζει σοβαρές ελλείψεις και μη εφαρμογή των κοινοτικών κανόνων. Η παραγωγή και η επεξεργασία ζωικών προϊόντων στη χώρα αυτή με εξαίρεση τα αλιευτικά προϊόντα, αποτελεί ένα εν δυνάμει κίνδυνο για τη δημόσια υγεία.
(3)
Δεν πρέπει να επιτρέπεται η εισαγωγή προϊόντων ζωικής προέλευσης, εκτός των αλιευτικών προϊόντων, από τη Μαδαγασκάρη, μέχρις ότου υπάρξουν εγγυήσεις ότι δεν υφίσταται πλέον κίνδυνος.
(4)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η παρούσα απόφαση εφαρμόζεται στα προϊόντα ζωικής προέλευσης εκτός των αλιευτικών προϊόντων, καταγωγής Μαδαγασκάρης.
Άρθρο 2
Τα κράτη μέλη απαγορεύουν την εισαγωγή των προϊόντων που αναφέρονται στο άρθρο 1.
Άρθρο 3
Η απόφαση 97/517/ΕΚ καταργείται.
Οι αναφορές στην καταργούμενη απόφαση θεωρούνται ότι γίνονται στην παρούσα απόφαση και διαβάζονται σύμφωνα με τον πίνακα αντιστοιχίας που εμφαίνεται στο παράρτημα ΙΙ.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 24 Μαρτίου 2006.

Labels: 17
0
3
6
18